Jurgis Gimberis

Jurgis Gimberis (1938 m. lapkričio 5 d. Kaune - 2018 m. gruodžio 31 d.) – Lietuvos satyrikas, prozininkas, vertėjas.

Biografija 
Gimė Žemuosiuose Šančiuose, Ringuvos gatvėje. 1957 m. baigė vidurinę mokyklą. Nuo 1963 m. dirbo Statybos ir architektūros institute laborantu. Nuo 1990 m. Lietuvos rašytojų sąjungos narys.

Kūryba 
Kūrinius pradėjo spausdinti 1979 m. „Kauno tiesoje“, vėliau „Nemune“. Išleido humoreskų rinkinių, dalį pats ir iliustravo. Parašė pjesių vaikams („Vėžliuko namas“, „Ragana ir sliekas“, „Vieną šaltą žiemos naktį“), radijo pjesę „Slieko galva“. Iš rusų kalbos išvertė Aleksandros Marininos, Viktoro Pelevino, Liudmilos Ulickajos, Michailo Bulgakovo, Ilfo ir Petrovo romanų.

Humoreskoms būdinga paradokso poetika. Komizmo efekto siekiama supriešinant realybę su fantazija, pasakojimo turinį su forma, veikėjo charakterį su jo vardo semantika. Žanro požiūriu humoreskos artimos anekdotui. Išjuokiami mąstymo stereotipai, biurokratiniai santykiai, nenatūralus sovietinio žmogaus atsiribojimas nuo vakarietiškos kultūros.

Bibliografija 
 Dar pastebėjau: humoreskos (piešiniai autoriaus). – Vilnius: Vaga, 1985. – 84 p.: iliustr.
 Tai nereiškia: humoreskos (piešiniai autoriaus). – Vilnius: Vaga, 1988. – 167 p.: iliustr. – ISBN 5-415-00106-9
 Pusplikių šeimos laikų kronika: humoreskos. – Vilnius: Vaga, 1991. – 126 p.: iliustr. – ISBN 5-415-00751-2
 Barakų bliuzas: melodrama (iliustr. Edmundas Saladžius). – Kaunas: Nemunas, 1993. – 113 p.: iliustr.
 Iki pusės: melodramos…: pasakojimai apie senovę…: iš laikraščių… (iliustr. Henrikas Vaigauskas). – Kaunas: Eridanas, 1997. – 207 p.: iliustr. – ISBN 9986-36-026-9
 Kaliausė (dail. Andrius Cvirka). – Vilnius: Šluota, 1997. – 63 p.: iliustr. – ISBN 9986-679-07-9
 Misės, mano boba ir kiti reikalai. – Kaunas: Eridanas, 1999. – 174 p. – ISBN 9986-97-030-X
 Mišiugino dienoraštis (iliustracijos autoriaus). – Kaunas: Santara, 1999. – 89 p.: iliustr. – ISBN 9986-868-20-3
 Dar galima gyvent: humoreskos (piešiniai autoriaus). – Kaunas: Santara, 2000. – 111 p.: iliustr. – ISBN 9986-868-29-7
 Meilė bei kiti fundamentalieji mokslai: humoreskos. – Vilnius: Lietuvos raš. sąjungos leidykla, 2005. – 149 p. – ISBN 9986-39-399-X
 Urbi et liurbi: Felikso Žertvos savaitės prakalbos: humoreskos. – Kaunas: Jotema, 2006. – 215 p. – ISBN 9955-13-060-1
 Papashos testamentas: humoreskos. – Kaunas: Jotema, 2008. – 157 p. – ISBN 978-9955-13-164-9
 Jūs turite teisę tylėti…: humoro ir satyros rinktinė (sud. Rūta Marcinkevičienė). – Vilnius: Versus aureus, 2009. – 163 p.: iliustr. – ISBN 978-9955-34-205-2
 …yra papildomų sąlygų…: skaitiniai (iliustracijos autoriaus). – Kaunas: Jotema, 2011. – 125 p.: iliustr. – ISBN 978-9955-13-278-3

Įvertinimas 
 1989 m. Augustino Griciaus premija
 1999 m. Lietuvos rašytojų sąjungos Kauno skyriaus Vieno lito literatūrinė premija
 2005 m. Kauno meno kūrėjų asociacijos premija 
 2008 m. Kauno miesto savivaldybės Kultūros ir meno premija 
 2011 m. Įsimintiniausias Kauno menininkas

Šaltiniai

Nuorodos 

 Jurgis Gimberis, tekstai.lt
 Jurgis Gimberis // Kauno diena, 2003-11-03

Lietuvos satyrikai
Lietuvos vertėjai